ᱦᱟᱨᱢᱤᱞᱟᱱᱥ ᱵᱟᱭᱤᱱᱥ

ᱦᱟᱨᱢᱤᱞᱟᱱ ᱠᱚᱣᱨ ᱵᱟᱭᱤᱱᱥ (ᱡᱟᱱᱟᱢ ᱒᱓ ᱡᱩᱞᱟᱭ ᱑᱙᱙᱘) ᱫᱚ ᱯᱚᱧᱡᱟᱵᱽ ᱨᱤᱱᱤᱡ ᱢᱤᱫ ᱠᱷᱮᱞᱚᱱᱰᱤᱭᱟ. ᱩᱱᱤ ᱫᱚ ᱮᱥᱤᱭᱟᱱ ᱜᱮᱢᱥ ᱤᱱᱰᱤᱭᱟᱱ ᱟᱛᱷᱞᱮᱴᱤᱠᱥ ᱴᱤᱢ ᱨᱮᱭ ᱥᱮᱞᱮᱫ ᱞᱮᱱᱟ ᱾ ᱒᱐᱒᱒ ᱥᱮᱨᱢᱟ ᱨᱮ ᱪᱤᱱ ᱨᱮᱭᱟᱜ ᱦᱟᱝᱡᱳᱣ ᱨᱮ ᱦᱩᱭ ᱞᱮᱱ ᱮᱥᱤᱭᱟᱱ ᱠᱷᱮᱞ ᱨᱮ ᱘᱐᱐ ᱟᱨ ᱑᱕᱐᱐ ᱢᱤᱴᱚᱨ ᱨᱮ ᱥᱤᱞᱵᱟᱨ ᱢᱮᱰᱟᱞ ᱮ ᱟᱢᱮᱴ ᱞᱮᱫᱟ᱾ ᱩᱱᱤ ᱫᱚ ᱑᱕᱐᱐ ᱢᱤᱴᱚᱨ ᱨᱮ ᱥᱤᱧᱚᱛᱤᱭᱟᱹ ᱨᱮᱠᱳᱨᱰ ᱦᱟᱛᱟᱣᱤᱭᱟᱹ ᱠᱟᱱᱟᱭ ᱾

 ᱮᱛᱚᱦᱚᱵ ᱡᱤᱭᱚᱱ 
ᱦᱟᱨᱢᱤᱞᱟᱱ ᱫᱚ ᱦᱳᱥᱤᱭᱟᱨᱯᱩᱨ, ᱯᱚᱧᱡᱟᱵᱽ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱫᱳᱵᱟ ᱯᱚᱵᱞᱤᱠ ᱟᱥᱲᱟ, ᱢᱚᱦᱤᱞᱯᱩᱨ ᱟᱨ ᱥᱮᱭᱮᱸᱴ ᱥᱳᱞᱰᱤᱭᱚᱨ ᱟᱥᱲᱟ, ᱦᱳᱥᱤᱭᱟᱨᱯᱩᱨ ᱨᱮᱭ ᱯᱟᱲᱦᱟᱣ ᱞᱮᱱᱟ ᱾ ᱦᱟᱨᱢᱤᱞᱟᱱ ᱟᱭᱚ-ᱵᱟᱵᱟ ᱫᱚ ᱵᱟᱱᱟᱨ ᱜᱮ ᱠᱷᱮᱞᱚᱸᱰᱤᱭᱟ. ᱟᱡ ᱵᱟᱵᱟ ᱚᱢᱚᱱᱫᱤᱯ ᱵᱟᱭᱤᱱᱥ ᱫᱚ ᱥᱟᱢᱟᱝ ᱮᱥᱤᱭᱟᱱ ᱜᱮᱢᱥ ᱨᱮ ᱑᱕᱐᱐ ᱢᱤᱴᱚᱨ ᱨᱮ ᱢᱮᱰᱟᱞ ᱮ ᱡᱤᱛᱠᱟᱹᱨ ᱞᱮᱱᱟ ᱟᱨ ᱟᱡ ᱟᱭᱳ ᱢᱟᱫᱷᱩᱨᱤ ᱥᱤᱝ ᱫᱚ ᱒᱐᱐᱒ ᱮᱥᱤᱭᱟᱱ ᱜᱮᱢᱥ ᱨᱮ ᱘᱐᱐ ᱢᱤᱴᱚᱨ ᱨᱮ ᱥᱤᱞᱵᱷᱚᱨ ᱡᱤᱛᱠᱟᱹᱨ ᱞᱮᱱᱟᱭ ᱾ ᱒᱐᱐᱓ ᱥᱮᱨᱢᱟ ᱨᱮ ᱟᱡ ᱟᱭᱳ ᱫᱚ ᱚᱨᱡᱩᱱ ᱟᱣᱟᱰ ᱦᱚᱸᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱫᱷᱚᱨᱚᱢᱥᱟᱞᱟ ᱨᱮ ᱥᱯᱳᱴᱥ ᱚᱴᱚᱨᱤᱴᱤ ᱚᱯᱷ ᱤᱱᱰᱤᱭᱟ ᱴᱨᱮᱱᱤᱝ ᱥᱮᱱᱴᱚᱨ ᱨᱮ ᱥᱮᱪᱮᱫ ᱮ ᱦᱟᱛᱟᱣ ᱞᱮᱫ-ᱟ ᱾

ᱠᱮᱨᱤᱭᱚᱨ
᱒᱐᱒᱓: ᱦᱟᱨᱢᱤᱞᱟᱱ ᱫᱚ ᱪᱤᱱ ᱨᱮᱱᱟᱜ ᱦᱟᱝᱡᱩ ᱨᱮ ᱒᱐᱒᱒ ᱮᱥᱤᱭᱟᱱ ᱠᱷᱮᱞᱚᱸᱰ ᱨᱮ ᱑᱕᱐᱐ ᱢᱤᱴᱚᱨ ᱨᱮ ᱥᱤᱞᱵᱷᱚᱨ ᱢᱮᱰᱟᱞ ᱮ ᱡᱤᱛᱠᱟ.ᱨ ᱞᱮᱫ-ᱟ ᱾
᱒᱐᱒᱓: ᱵᱷᱩᱵᱽᱱᱮᱥᱚᱨ ᱨᱮ ᱑᱕᱐᱐ ᱟᱨ ᱘᱐᱐ ᱢᱤᱴᱚᱨ ᱨᱮ ᱥᱤᱞᱵᱷᱚᱨ ᱢᱮᱰᱟᱞ ᱮ ᱡᱤᱛᱠᱟᱹᱨ ᱠᱮᱫᱼᱟ ᱾
᱒᱐᱒᱑: ᱩᱱᱤ ᱫᱚ ᱣᱟᱨᱟᱝᱜᱟᱞ ᱨᱮ ᱡᱟᱹᱛᱤᱭᱟᱹᱨᱤ ᱚᱯᱮᱱ ᱪᱟᱢᱯᱤᱭᱟᱱᱥᱤᱯ ᱒᱐᱒᱑ ᱨᱮ ᱑᱕᱐᱐ ᱢᱤᱴᱚᱨ ᱨᱮ ᱔:᱐᱕.᱓᱙ ᱚᱠᱛᱚ ᱦᱟᱛᱟᱣ ᱠᱟᱛᱮ ᱢᱤᱫ ᱱᱟᱣᱟ ᱡᱟᱹᱛᱤᱭᱟᱹᱨᱤ ᱨᱮᱠᱚᱨᱰ ᱮ ᱵᱮᱱᱟᱣ ᱞᱮᱫᱼᱟ ᱾ ᱱᱚᱣᱟ ᱨᱮᱠᱚᱨᱰ ᱫᱚ ᱥᱩᱱᱤᱛᱟ ᱨᱟᱱᱤ ᱒᱐᱐᱒ ᱨᱮ ᱔:᱐᱖.᱐᱓ ᱚᱠᱛᱚ ᱦᱟᱛᱟᱣ ᱞᱮᱫᱼᱟ ᱾
᱒᱐᱒᱑: ᱩᱱᱤ ᱫᱚ ᱒:᱐᱒.᱕᱗ ᱴᱟᱲᱟᱝ ᱚᱠᱛᱚᱭ ᱦᱟᱛᱟᱣ ᱞᱮᱫᱼᱟ, ᱱᱚᱣᱟ ᱫᱚ ᱯᱟᱴᱤᱭᱟᱞᱟ ᱨᱮ ᱒᱐᱒᱑ ᱨᱮ ᱡᱟᱹᱛᱤᱭᱟᱹᱨᱤ ᱨᱮ ᱘᱐᱐ ᱢᱤᱴᱚᱨ ᱨᱮ ᱟᱡᱟᱜ ᱡᱚᱛᱚ ᱠᱷᱚᱱ ᱱᱟᱯᱟᱭ ᱚᱠᱛᱚ ᱠᱟᱱᱟ ᱾
᱒᱐᱒᱐: ᱠᱷᱮᱞᱳ ᱤᱱᱰᱤᱭᱟ ᱭᱩᱱᱤᱵᱷᱟᱨᱥᱤᱴᱤ ᱜᱮᱢᱥ ᱨᱮ ᱑᱕᱐᱐ ᱟᱨ ᱘᱐᱐ ᱢᱤᱴᱚᱨ ᱡᱷᱚᱛᱚ ᱨᱮ ᱥᱚᱱᱟ ᱥᱤᱨᱯᱟᱹᱭ ᱟᱢᱮᱴ ᱞᱮᱫᱼᱟ ᱾
᱒᱐᱑᱖: ᱵᱷᱤᱭᱮᱛᱱᱟᱢ ᱨᱮᱱᱟᱜ ᱦᱳ ᱪᱤ-ᱢᱤᱱ ᱨᱮ ᱮᱥᱤᱭᱟᱱ ᱡᱩᱱᱤᱭᱚᱨ ᱪᱟᱢᱯᱤᱭᱟᱱᱥᱤᱯ ᱨᱮ ᱑᱕᱐᱐ ᱢᱤᱴᱚᱨ ᱨᱮ ᱵᱨᱳᱸᱡᱽ ᱢᱮᱰᱟᱞ ᱮ ᱟᱢᱮᱴ ᱠᱮᱫᱼᱟ ᱾ ᱱᱩᱭ ᱫᱚ ᱔.᱓᱓.᱒ ᱨᱮ ᱡᱤᱛᱠᱟ.ᱨ ᱞᱮᱱᱟᱭ ᱾

 ᱥᱟᱹᱠᱷᱭᱟᱹᱛ